CELEX: 32006D0131
Language: sk
Date: 2006-02-10 00:00:00
Title: 2006/131/ES: Rozhodnutie Komisie z  10. februára 2006 , ktorým sa členským štátom umožňuje predĺženie dočasných povolení týkajúcich sa novej účinnej látky tiametoxám  [oznámené pod číslom K(2006) 337]   (Text s významom pre EHP)

23.2.2006   
            
            
               SK
            
            
               Úradný vestník Európskej únie
            
            
               L 52/32
            
         ROZHODNUTIE KOMISIE
   z 10. februára 2006,
   ktorým sa členským štátom umožňuje predĺženie dočasných povolení týkajúcich sa novej účinnej látky tiametoxám
   [oznámené pod číslom K(2006) 337]
   (Text s významom pre EHP)
   (2006/131/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na štvrtý pododsek jej článku 8 ods. 1,
   keďže:
   
               (1)
            
            
               Španielsko dostalo v marci 1999 žiadosť od spoločnosti Novartis Crop Protection AG (v súčasnosti Syngenta) o zaradenie účinnej látky tiametoxám do prílohy I k smernici 91/414/EHS v súlade s článkom 6 ods. 2 smernice 91/414/EHS. Rozhodnutím Komisie 2000/181/ES (2) sa potvrdilo, že príslušná dokumentácia je úplná a možno ju považovať za v zásade vyhovujúcu požiadavkám týkajúcim sa údajov a informácií stanoveným v prílohe II a v prílohe III k danej smernici.
            
         
               (2)
            
            
               Potvrdenie úplnosti dokumentácie bolo potrebné v záujme jej následného podrobného preskúmania, ako aj umožnenia členským štátom udeliť prechodné povolenia na obdobie najviac troch rokov pre prípravky na ochranu rastlín, ktoré obsahujú uvedenú účinnú látku, v súlade s podmienkami stanovenými v článku 8 ods. 1 smernice 91/414/EHS, a predovšetkým s podmienkou súvisiacou s podrobným hodnotením účinnej látky a prípravku na ochranu rastlín vzhľadom na požiadavky stanovené v danej smernici.
            
         
               (3)
            
            
               V prípade spôsobov použitia navrhovaných žiadateľom sa účinky tejto účinnej látky na zdravie ľudí a životné prostredie posudzovali v súlade s ustanoveniami článku 6 ods. 2 a ods. 4 smernice 91/414/EHS. Spravodajský členský štát predložil 20. januára 2002 Komisii návrh hodnotiacej správy.
            
         
               (4)
            
            
               Po predložení návrhu hodnotiacej správy spravodajským členským štátom Komisia uznala za potrebné požiadať žiadateľa o ďalšie informácie a spravodajský členský štát o preskúmanie týchto informácií a predloženie svojho hodnotenia. Preskúmanie dokumentácie ešte stále prebieha, a preto nebude možné vykonať celkové hodnotenie podľa časového plánu ustanoveného v smernici 91/414/EHS.
            
         
               (5)
            
            
               Pretože sa v rámci hodnotenia doposiaľ nezistil nijaký dôvod na bezprostredné znepokojenie, členské štáty by mali mať možnosť predĺžiť dočasné povolenia udelené pre prípravky na ochranu rastlín s obsahom príslušnej účinnej látky o ďalšie obdobie v trvaní 24 mesiacov súlade s ustanoveniami článku 8 smernice 91/414/EHS s cieľom umožniť pokračovanie skúmania predmetnej dokumentácie. Očakáva sa, že hodnotenie a proces rozhodovania týkajúci sa rozhodnutia o možnom zaradení účinnej látky tiametoxám do prílohy I sa počas obdobia 24 mesiacov ukončí.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty môžu predĺžiť dočasné povolenia pre prípravky na ochranu rastlín s obsahom účinnej látky tiametoxám o obdobie najviac 24 mesiacov od dátumu prijatia tohto rozhodnutia.
   Článok 2
   Toto rozhodnutie je určené členským štátom.
   
      V Bruseli 10. februára 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2006/6/ES (Ú. v. EÚ L 12, 18.1.2006, s. 21).
   
      (2)  Ú. v. ES L 57, 2.3.2000, s. 35.